Pielikums Nr.2

**Ādažu novada pašvaldības nekustamā īpašuma “Gaujas ielas skvēri”**

**zemes vienības ar kadastra apzīmējumu 8044 007 0429, 2929 m2 platībā**

**un zemes vienības ar kadastra apzīmējumu 8044 007 0446, 126 m2 platībā**

**NOMAS TIESĪBU IZSOLES NOTEIKUMI**

1. Šie noteikumi nosaka kārtību, kādā tiks rīkota pirmreizējā mutiskā atklātā nomas tiesību izsole Ādažu novada pašvaldībai piederošā nekustamā īpašuma “Gaujas ielas skvēri” zemes vienības ar apzīmējumu 8044 007 0429, 2929 m2 platībā (A zona, iznomājamā vieta nr.1, arī -“Gaujas ielas svēri”) un zemes vienības ar apzīmējumu 8044 007 0446, 126 kv m2 platībā (A zona, iznomājamā vieta nr.2, arī – “Gaujas iela 18”) (turpmāk tekstā kopā sauktas - OBJEKTS) nomnieka noteikšanai saskaņā ar likumu “Par pašvaldībām”, Ministru kabineta 2018.gada 10.februāra noteikumiem Nr.97 „Publiskas personas mantas iznomāšanas noteikumi”, Ādažu novada domes 2020.gada 25. februāra lēmumu Nr.361 “Par pašvaldības zemesgabalu nomas maksu pasākumā “Gaujas svētki Ādažos””.
2. Informācija par OBJEKTU, nomas tiesību izsoles noteikumi un nomas līguma projekts tiek publicēti Ādažu novada domes mājas lapā [www.adazi.lv](http://www.adazi.lv).
3. OBJEKTA nomas tiesību izsoli veic Ādažu novada Pašvaldības mantas iznomāšanas un atsavināšanas komisija (turpmāk tekstā – Komisija).
4. Komisijas locekļi nedrīkst būt nomas tiesību pretendenti, kā arī tieši vai netieši ieinteresēti attiecīgā procesa iznākumā.
5. Ziņas par izsolē iznomājamo OBJEKTU:

OBJEKTS – Ādažu novada pašvaldībai piederošā nekustamā īpašuma “Gaujas ielas skvēri” zemes vienības ar kadastra apzīmējumu 8044 007 0429, 2929 m2 platībā un zemes vienības ar kadastra apzīmējumu 8044 007 0446, 126 m2 platībā (saskaņā ar grafisko pielikumu Nr.1 - iznomājamās vietas nr.1 un nr.2) nomas tiesības Gaujas svētku laikā 2020.gada 30. un 31.maijā.

1. Izsoles veids – pirmreizēja atklāta mutiska nomas tiesību izsole ar augšupejošu soli.
2. Iznomājamā OBJEKTA nosacītās nomas maksas apmērs **EUR 13 000 (trīspadsmit tūkstoši eiro) bez pievienotās vērtības nodokļa.**
3. Izsoles solis – **EUR 500 (pieci simti eiro).**
4. Nomas tiesību izsole notiks **2020.gada 19.martā plkst. 09.00** Ādažu novada domes Ceriņu zālē, Gaujas ielā 33A, Ādažos, Ādažu novadā.
5. **Nosacījumi** pretendenta dalībai izsolē:
   1. Pretendents nav pasludināts par maksātnespējīgu, nav apturēta vai pārtraukta tā saimnieciskā darbība, uzsākta tiesvedība par tā bankrotu;
   2. Pretendenta nodokļu vai sociālās apdrošināšanas iemaksu parādu summa nepārsniedz 150 EUR;
   3. Attiecībā uz pretendentu ir konstatēti apstākļi, kas noteikti Ministru kabineta 2018.gada 10.februāra noteikumiem Nr.97 „Publiskas personas mantas iznomāšanas noteikumi” 14.un 15.punktā.
   4. Iepriekšējā pieredze sabiedriskās ēdināšanas pakalpojumu sniegšanā publiskajos āra pasākumos (vismaz 10 dažādos);
   5. Iepriekšēja veiksmīga sadarbība ar Ādažu pašvaldību;
   6. Tirdzniecības vietai jānodrošina:
      1. estētisku, ar rīkotāju saskaņotu, ēdināšanas teritorijas noformējumu un (aprīkojums, teltis, apģērbs, noformējums - Ādažu novada simboliskās krāsās: balts, pelēks, melns, zaļš,);
      2. katrā no A zonas iznomājamās vietas nr.1 septiņām tirdzniecības vietām nodrošināt aprīkojumu 300 apmeklētāju vietām ne mazāk 30 galdu-krēslu komplekti (vienādi, jauni);
      3. katrā no A zonas iznomājamās vietas nr.1 septiņām tirdzniecības vietām un A zonas nr.2 septiņām tirdzniecības vietām dažādību sortimentā;
      4. amatu prasmju demonstrējumi, kvalificētu, sabiedrībā atpazīstamu pavāru meistarklases.
6. Par izsoles pretendentu var būt juridiska persona, kurai ir tiesības organizēt tirdzniecību, saskaņā ar spēkā esošajiem normatīvajiem aktiem.
7. Lai reģistrētos par izsoles dalībnieku, jāiesniedz pieteikums un dokumenti vai dokumentu kopijas, kuri apliecina Noteikumu 10.punktā noteikumu izpildi.
8. Pieteikums par piedalīšanos izsolē iesniedzams Ādažu novada domē, Gaujas ielā 33A, Ādažos, Ādažu novada domes Klientu apkalpošanas centrā, sākot no sludinājuma publicēšanas dienas Ādažu novada domes mājas lapā [www.adazi.lv](http://www.adazi.lv) līdz **2020.gada 17.marta plkst.17:00.**
9. Saņemot pieteikumus par piedalīšanos nomas tiesību izsolē, tiek sastādīts izsoles dalībnieku saraksts, kurā tiek fiksēts katra dalībnieka vārds, uzvārds vai nosaukums (firma), saņemšanas datums un laiks, pieteikumu iesniegšanas secībā.
10. Ja kāds no pretendentiem pieteikumā nav iekļāvis 12.punktā norādīto informāciju, komisija pieņem lēmumu par nomas tiesību pretendenta izslēgšanu no dalības mutiskā izsolē un pieteikumu neizskata.
11. Pirms nomas tiesību izsoles sākšanas izsoles dalībnieki parakstās izsoles dalībnieku sarakstā par to, ka ir iepazinušies ar izsoles kārtību.
12. Izsole sākas ar izsoles komisijas priekšsēdētāja nosaukto nosacītās nomas maksas apmēru.
13. Ja divi vai vairāki izsoles dalībnieki izsaka gatavību nomāt izsoles priekšmetu par nosacīto nomas maksu, izsoles nomas maksa palielinās par vienu izsoles soli.
14. Ja kāds izsoles dalībnieks atsakās no turpmākās solīšanas, viņa pēdējā solītā nomas maksa tiek apstiprināta ar izsoles dalībnieka parakstu izsoles dalībnieku sarakstā.
15. Nomas tiesību izsole ar augšupejošu soli turpinās līdz kāds no tās dalībniekiem nosola visaugstāko nomas maksu, izsole tiek izsludināta par pabeigtu, kā arī Komisijas priekšsēdētājs nosauc visaugstāko nosolīto nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Izsoles rezultātus desmit darba dienu laikā no Izsoles rezultātu paziņošanas dienas apstiprina Ādažu novada dome. Komisija divu darbadienu laikā pēc izsoles rezultātu apstiprināšanas publicē Ādažu novada domes mājas lapā [www.adazi.lv](http://www.adazi.lv).
16. Ja nepieciešams papildu laiks, lai izvērtētu pieteikumu atbilstību publicētajiem iznomāšanas nosacījumiem, komisijas priekšsēdētājs mutiskās izsoles beigās paziņo laiku un vietu, kad tiks paziņoti mutiskās izsoles rezultāti. Mutiskās izsoles rezultātu paziņošana tiek protokolēta.
17. Nomas līgums tiek slēgts ar to nomas tiesību pretendentu, kurš nosolījis visaugstāko nomas maksu.
18. Ja izsoles dalībnieku sarakstā tiek reģistrēts viens izsoles dalībnieks, izsole atzīstama par notikušu. Iznomātājs ar nomas tiesību pretendentu slēdz nomas līgumu par nomas maksu, kas nav zemāka par izsoles sākumcenu.
19. Ja mutiskai izsolei piesakās vairāki nomas tiesību pretendenti un neviens nomas tiesību pretendents nepārsola izsoles sākumcenu, izsoli atzīst par nenotikušu un rīko otro izsoli ar augšupejošu soli.
20. Ja izsolē nav pieteicies neviens pretendents, Izsole tiek atzīta par nenotikušu.
21. Iznomātājs nomas līgumu slēdz ar to nomas tiesību pretendentu, kurš piedāvājis visaugstāko nomas maksu. Nomas tiesību pretendents paraksta nomas līgumu vai rakstiski paziņo par atteikumu slēgt nomas līgumu ar iznomātāju saskaņotā saprātīgā termiņā, kas nav garāks par 3 darbdienām no nomas līguma projekta nosūtīšanas dienas. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, uzskatāms, ka nomas tiesību pretendents no nomas līguma slēgšanas ir atteicies
22. Ja nomas tiesību pretendents, kurš piedāvājis augstāko nomas maksu, atsakās slēgt nomas līgumu, iznomātājam ir tiesības secīgi piedāvāt slēgt nomas līgumu tam pretendentam, kurš piedāvāja nākamo augstāko nomas maksu. Iznomātājs 3 darbdienu laikā pēc minētā piedāvājuma nosūtīšanas publicē vai nodrošina attiecīgās informācijas publicēšanu mājas lapā www.adazi.lv.

Ādažu novada pašvaldības mantas iznomāšanas

un atsavināšanas komisijas priekšsēdētājs E.Šēpers